b'\n_START_ARTICLE_\nJakob J\xc3\xb3hannesson Sm\xc3\xa1ri\n_START_PARAGRAPH_\nJakob J\xc3\xb3hannesson Sm\xc3\xa1ri (f\xc3\xb8dt 9. oktober 1889, d\xc3\xb8de 10. august 1972) var en islandsk digter, litteraturvider og l\xc3\xa6rer._NEWLINE_Sm\xc3\xa1ri afsluttede sin mastergrad i nordisk mytologi ved K\xc3\xb8benhavns Universitet i 1914. Han vendte da tilbage til Island og arbejdede som seniorl\xc3\xa6rer ved Reykjaviks Universitetsh\xc3\xb8jskole 1920-1936. I 1940\'erne og 1950\'erne var han kritiker af litteratur i den islandske avis Morgunbladid. Han skrev ogs\xc3\xa5 b\xc3\xb8ger om islandsk grammatik og lavede en islandsk-dansk ordbog._NEWLINE_Han udgav fire samlinger af sine egne digte: Kaldavermsl (1920), Handan storms og strauma (1936), Undir s\xc3\xb3l a\xc3\xb0 sj\xc3\xa1 (1939) og Vi\xc3\xb0 dj\xc3\xbapar lindir (1957). Som digter anses Sm\xc3\xa1ri som repr\xc3\xa6sentant for den nye romantik p\xc3\xa5 Island. Hans poesi har p\xc3\xa5virket flere samtidige islandske digtere. Det er blevet sagt at hans lyrik "gennemtr\xc3\xa6nges af en st\xc3\xa6rk sk\xc3\xb8nhedssans." Nogle af hans digte er blevet fortolket og tilf\xc3\xb8jet til musik af islandske sangere._NEWLINE_Sm\xc3\xa1ri skrev ogs\xc3\xa5 p\xc3\xa5 dansk, herunder artikler i den dansk-norske journal Litteraturen - Nordens kritiske revue (1918-1921), og han oversatte nogle af forfatter Gunnar Gunnarssons (1889-1975) tidlige b\xc3\xb8ger fra dansk islandsk.'